Apstiprināti ar iepirkuma komisijas
2026.gada 14.septembra sēdes 2.protokolu

Sabiedrības ar ierobežotu atbildību “LDZ CARGO” sarunu procedūras ar publikāciju 
„Elektronikas, elektronisko bloku, elektroshēmu, tehnoloģisko iekārtu vadības mezglu, kā arī ar tiem saistīto rezerves daļu diagnostika, defektācija, remonts, atjaunošana un ja nepieciešams rezerves daļu piegāde vispārīgās vienošanās ietvaros”
Identifikācijas Nr.KAP-9.2./18/2026

SKAIDROJUMS Nr.1

	Jautājums
	Atbilde

	1. Vai pretendentam ir jāspēj nodrošināt pilnīgi visu 2. pielikuma “Prognozējamā tehniskā specifikācija” norādīto darbu izpilde, vai arī pēc vispārīgās vienošanās noslēgšanas pretendents var piedalīties tikai tajās cenu aptaujās, kuru darbu veidi atbilst tā kompetencei un iespējām?
	1. Pēc vispārīgās vienošanās noslēgšanas pretendents var piedalīties tikai tajās cenu aptaujās, kuru darbu veidi atbilst tā kompetencei un iespējām.

	2. Vai vispārīgās vienošanās izpildē ir atļauts piesaistīt apakšuzņēmējus, piemēram, specifisku elektronisko plašu un elektronikas komponentu remontam? Ja jā, vai apakšuzņēmēji ir jānorāda jau sākotnējā piedāvājumā?
	2. Jā, vispārīgās vienošanās izpildē ir atļauts piesaistīt apakšuzņēmējus, bet līguma slēdzējam ir jāuzņemas atbildība par veiktajiem darbiem un piegādātajām precēm. Līguma slēdzējam pie iesniegtā piedāvājuma ir jānorāda apakšuzņēmēji.

	3. Attiecībā uz kvalifikācijas prasību 3.2.2. punktā par vismaz 50 000 EUR līdzīgu pakalpojumu pieredzi pēdējo trīs gadu laikā — vai šīs prasības izpildei drīkst izmantot arī apakšuzņēmēja vai personu apvienības dalībnieka pieredzi? Ja jā, kādi apliecinošie dokumenti ir jāiesniedz?
	3. Informējam, ka drīkst balstīties uz apakšuzņēmēja pieredzi, bet tad ir jāiesniedz apliecinājums vai vienošanās par sadarbību šī iepirkuma ietvaros. Apakšuzņēmējam ir jāapliecina, ka ir iesaistīts šajā iepirkumā. Uz apakšuzņēmēju attieksies visas kvalifikācijas prasības.

	4.Vai 4. pielikums “Sadarbības partnera identifikācijas un aptaujas veidlapa juridiskām personām” ir jāiesniedz arī Latvijas Republikā reģistrētam pretendentam kopā ar sākotnējo piedāvājumu?
	4. Nav jāiesniedz, bet ja patiesā labuma guvējs ir nerezidents, tad ir nepieciešams iesniegt.

	5. Lūdzam precizēt apmaksas termiņu. Nolikuma 2.4.5. punktā un 1. pielikuma pieteikuma formā ir norādītas 60 kalendārās dienas, savukārt vispārīgās vienošanās projekta 3.4. punktā norādīts “60 (trīsdesmit) dienu laikā”. Kurš apmaksas termiņš ir pareizais?
	5. Informējam, ka vispārīgās vienošanās projektā ir ieviesusies pārrakstīšanās kļūda. Samaksas nosacījumi ir 60 (sešdesmit) kalendāro dienu laikā, skaitot no nākamās dienas pēc abpusēji parakstītas pavadzīmes saņemšanas.

	6.Saistībā ar prasību iesniegt ar drošu elektronisko parakstu parakstītu un vienlaikus ar paroli aizsargātu piedāvājumu — vai pasūtītājam ir ieteicamais dokumenta/arhīva formāts, lai nodrošinātu korektu elektroniskā paraksta pārbaudi un piedāvājuma atvēršanu pēc paroles saņemšanas?
	6. Pretendents elektroniski parakstītu piedāvājumu var iesniegt gan word failā, gan PDF failā, gan zip failā, kas ir aizsargāts ar paroli.

